
N'est pas sires de son païs
Qui de ses hommes est haÿs ;
Bien doit estre sires clamés
Qui de ses hommes est amés.
Ou monde n'a si grant dommaige
Com grant seigneur a fol couraige ;
Par seigneur de fol escient
Ont le leur perdu mainte gent.

Qui le bien voit et le mal prent
Il se fouloye a escient ;
L'en doit tenir pour fol cellui
Qui pourchace le sien ennuy.

Par deffaute de bon seigneur
Porte on a maint fol grant honneur ;
Et pour fol tenir compaignie
Est mainte amour descompaignie.

Homs qui despent plus qu'il ne doit
En povreté mourir se voit,
Et cil qui despent par raison
Monteplie en bien, ce voit on.

Ne dois ton ami essaier
De la chose dont n'as mestier ;
Cil n'ayme pas souffisamment
Qui aime pour avoir argent.

Doulce parole fraint grant ire,
Durs parlers felon cueur empire ;
Le bonaparledoulcement
Et le felon harougement.

Qui d'autrui duel a lié couraige
Souvent est prés de son dommage,
Et nulz ne doit amer cellui
Qui est joyans d'autrui ennuy.

Homs en aprenant desaprant
Quant il voit qu'amour le sourprant,
Car amour fait pour fol clamer
Celui qui s'en laist surmonter.

Il te couvient par estouvoir,
Se tu veuls bon service avoir,
Laissier toute ta voulenté
Pour ton seigneur servir a gré.

Qui de son serf fait son seigneur
Ne peut vivre sans deshonneur ;
Qui gette ce qu'a ses mains tient
A ses piez, pour fol se contient.

Folz est cilz qui se laist seurprandre
De ce dont autrui veult reprandre ;
Sens ne peut estre de grant pris
Dont le maistre remaint surpris.

Grans dons font maint juge avugler
El droit, et maint tort eslever ;
Qui plus couvoite qu'il ne doit,
Sa couvoitise le deçoit.

Qui trop en son cuidier se fie
Deceüs s'en treuve a la fie ;
Il avient bien que li homs mort
Tel morcel qui le maine a mort.

Qui respont avant qu'il n'entent,
Sa folie chiet en present ;
Mieulx vault qui despont sa folie
Que cilz qui cele sa clergie.

Il vient mieulx oïr et aprandre
Que ne fait lire sans entendre ;
Autant vault qui oit et n'entent
Com cilz qui chace et riens ne prent.

Qui ce souffist que Dieux lui donne
Plus a que tel porte couronne ;
Folz est qui couvoite autrui terre
Pour tousjours demorer en guerre.

Qui trop est serfs a son avoir
Paix ne honneur ne peut avoir ;
Trop est la richesce mauvaise
Dont li sires n'a preu ne aise.

Ne peut servir fiablement
Qui recroit amoureusement ;
Au service voit l'en l'amour,
De ce ne suis point en cremour.

Pis vault compaings, s'il n'est loyaux,
Que plaie dont on voit boyaux ;
Car a plus grant peine est sanee
Plaie de langue que d'espee.

L'en doit moult haïr le soulas
Dont en la fin on dist :« helas ! »
Cilz est folz, ce vueil tesmoingnier,
Qui devant son sens prent moullier.

Tant vault amour comme argent dure :
Quant argent fault, amour est nulle ;
Qui le sien despent folement,
Il n'est amé de nulle gent.

Il fait bon eschever l'ennuy
Dont nul bien ne vient a nulli ;
Qui maintient fole compaignie
Souvent en pert honneur et vie.

Folz est qui tant est abstinens
Qu'il en pert sa force et son sens ;
Mieulx vault mengier courtoisement
Que faire vilain testament.

Grant folie est de tant amer
C'on face de son doulx amer ;
Amer, haïr trop cruelment
Fait faire maint faulx jugement.

Ou mont n'a traÿson si grant
Com celle c'on fait en samblant
De servir amoureusement
Et d'eschever vrai jugement.

Oste ains de ton oeil hors l'estel
Qu'en l'autrui voyes festucel ;
Folz est qui ne congnoist en lui
Ce qu'il veult jugier en autrui.

Qui donner veult ne doit attendre
Qu'on lui ruist : son don en fait mendre ;
A son ami, com bien c'on l'aimt,
Reuve assez qui se complaint.

De ce que tu peus faire au main
N'atens le soir ne l'andemain ;
Telz maine au matin grant boubant
Que ains le vespre est mius dolent.

Qui riens commence, il doit sentir
La fin ou il en peut venir ;
Homs ne doit dire qu'ait riens fait
De l'oeuvre, ains que parfaitte l'ait.

A la foiz avient que li hom
Bat le chien devant le lyon ;
Belle doctrine met en lui
Qui se chastie par autrui.

Ne doit a son ami promettre
Qui le don present y peut mettre ;
Qui tarde a donner longuement
Assez fait escondit present.

Qui son pouoir veult essaucier
Aimt ses amis et tiengne chier ;
Souvent sont plus fors deux amis
Que ne soient quatre anemis.

Qui compaignie au saige tient
Par raison plus saige devient,
Et qui d'amours au fol s'assamble
Il couvient que le fol resamble.

Folz est qui ne se veult servir
Qui n'a dont sergent puist tenir ;
Malement penseroit d'autrui
Cilz qui ne veult penser de lui.

Reviaux qui ne scet maintenir
Fait maint homme pour fol tenir ;
Mieulx vault du sien faire raison
Que oultraige en autrui maison.

Il vault mieulx tarder de mesprandre
Que trop grant folie entreprandre ;
L'en ne peut plus bel amender
Le meffait, que de l'eschiver.

Trestoute en souëf nourriture
Ne gist mie bonne aventure ;
Petit vault li acoustumance
Qui deçoivre du corps la mance.

Homs qui veult jugier loyaument
Doit garder au commencement
Qu'il ne soit trop d'amours sourpris
Ne de grant haïne entrepris.

Homs monte par humilité,
Mesure le tient en chierté,
Orgueil fait homme trebuchier,
Paresce le fait mendier.

Par seulement boire et mengier
Se peut l'en bien adommaigier ;
Folz est cilz, telz est mes recors,
Qui pour sa langue pert son corps.

Uns povres en franc tenement
Vault mieulx qu'uns sers a grant argent ;
Or ne argent ne vault ou monde
Riens vers grace, quant Dieus l'abonde.

Qui auques vit et souffrir peut,
Il voit auques de ce qu'il veult ;
Souffrir est bons, quant l'en ne peut :
Grant chose a en « faire l'estuet ».

Bon fait et congnoistre et user
Dont l'en peut le mal eschiver ;
Au venin couvient le triacle,
Et au grant mehaing le miracle.

En homme n'est riens tant honteuse
Que c'est de maintenir oyseuse ;
Par engin est li homs moult saiges,
Et si le fait moult li usaiges.

Qui son don pleure aprés et plaint,
La grace de son don estaint ;
Mieulx vault un don de lié couraige
Que ne font quatre par haussaige.

Cilz qui son cueur veult garder d'ire
Croire ne doit quanqu'il oyt dire ;
Car qui fait de s'oreille nasse
Grant tourment a son cueur amasse.

Pour bel parler ne pour savoir
N'est nulz prisiez, s'il n'a avoir ;
Car pour avoir est l'en amés,
Et pour avoir deshonnourés.

Qui plus despent qu'a lui n'affiert
Sans coup ferir a mort se fiert ;
C'est trop folement despendu
Quant pour despendre on est pendu.

L'en doit saige felon cremir,
Et sot felon fait bon haïr,
Sot debonnaire deporter,
Et saige debonnaire amer.

Qui tous ses bons veult acomplir
A nul bon chief n'en peut venir,
Ne ja n'iert de douleur gettés
Qu'acomplir veult ses voulentés.

Li homs qui riens ne scet et aprandre ne veult
Et qui n'a qui le serve et servir ne se veult
Et cellui qui riens n'a et gaaignier ne veult,
Il n'est pas de merveille se Povreté l'aqueult.

Nuls ne puet amer sans dobter,
L'en ne puet doubter sans amer.
Fortune tourne en petit d'eure :
Tel rit au main qui au soir pleure.

Qui son cuer croit plus qu'il ne doit
Soi meisme folement deçoit ;
Et qui boit tant qu'ilenest yvres,
De cens et d'avis est delivres.

Assez vault mieulx amis en voye
Que ne font deniers en courroye ;
Qui de prandre est amenevis
De donner doit estre hardis.

Qui de felon fait son portier,
De traïtteur son conseillier,
De fole femme sa moullier,
Mourir ne peut sans encombrier.

Deux choses sont que pas ne quier :
C'est jeune femme et esprevier ;
Car il fault pour eulx trop veillier,
Et si les pert on de legier.

On ne peut faire par raison
De viel mesrien neufve maison,
Mais l'en fait bien tost par usaige
De deux vielz culz neuf mariaige.

Saiges est qui l'omme deporte,
Qui ire et mautalant souporte :
Je ne say chose qui tant plaise,
C'on die bien ou qu'on se taise.

Assez avoir et pou devoir
Et faire au monde son devoir
Et en bon estat remanoir,
Il y couvient grant sens avoir.

Qui du tout met son cuer en Dieu,
Il a son cuer et si a Dieu ;
Et qui le met en autre lieu,
Il pert son cuer et si pert Dieu.

An mesdire d'autrui le pechié est trop grans,
Mieulx vault ung lierre, certes, ne fait un mesdisans :
Lelierre puetbienrendre l'autrui en aucun temps,
Mais qui tost autrui grace, perdue est a tous temps.

Personne servant, quel qu'il soit,
Ne doit couvoitier ce qu'il voit,
Autrui chose, grant ne petit,
S'il veult venir a bon prouffit.

Avoir de clerc, toison de chien
Ne doivent pas venir a bien ;
Tous procureurs et advocas
Prennent tousjours sans estre las.

Tout sens en grant barbe n'est mie :
Tel grant barbe a, qui sens n'a mie.
Riche menteur, povre orguilleux
Hait Dieu, et viel luxurieux.

Li homs qui vit plus de cent ans
A passé le plus de son temps ;
Il doit penser en sa jeunesse,
S'il vit, qu'il cherra en viellesse.

Nul ne voulroit viel devenir
Ne nul ne veult jeune mourir ;
Mais Nature ne puet soufrir
Que l'en vive sans enviellir.

Garde bien devant qui tu dis :
Tu ne scez ou tu as amis ;
En tel peuz tu avoir fiance
Qui desire ta mescheance.

Ou tost, ou tard, ou prés, ou loing,
A le fort du foible besoing ;
Povre homme saige est hors bouttez,
Et sot riches est appellez.

Qui autrui mal va pourchaçant,
Le sien pourchace par avant ;
Personne ne face a autrui
Ce qu'il ne veult qu'on face a lui.

Qui bien se mire, bien se voit ;
Qui bien se voit, bien se congnoit ;
Qui bien se congnoist, poy se prise,
S'a son jugement bien s'avise.

Homs tant plus vit et plus aprent
Et plus scet de gouvernement ;
Pour ce doit on a son enffant
Monstrer le bien tant qu'il soit grant.

Qui contre l'aguillon estrive,
Par deux fois se point et empire ;
Et cil refait grande folie
Qui son seigneur recontralie.

Nostre vie n'est pas estable,
Ce savons nous chascun sans fable ;
Pour ce vous lo de l'amender :
La mort ne vous fait que traittier.

Moult est fol qui a fol se mire
Et fol est qui a fol atire ;
Et qui a fol donne sa fille,
Bien la pert et si ra sa fille.

Par beau parler et par souffrir
Peut on a grant honneur venir ;
Par parler acquiert on amis
Et par trop parler ennemis.

Peuple qui n'a gouvernement
Va a declin villainement ;
Et cil acquiert son sauvement
Qui bon conseil requiert souvent.

Qui plus despent qu'il ne gaaingne
A la folie s'acompaigne ;
Bon fait despendre par raison :
Dieu et le monde aiment raison.

Qui a des pois en sa maison,
Du pain fetiz et du boillon,
De grant folie se demente
De mielx avoir, s'il n'a grant rente.

Le monde se merveilleroit
Du grant sens que homme aroit
S'il ne croioit jamais conseil
De femme ne de son pareil.

Cil est bien fol qui met s'entente
En cent n'en cinq ne en cinquante.
Qui trop se fie en fole femme,
IL pert le corps et si pert l'ame.

Ne t'aprouche de fole femme :
Tout y pert on, et corps et ame ;
La femme bel semblant fera
A cil qui plus argent avra.

Femme qui prent, elle se vent,
Femme qui donne, s'abandonne ;
Femme qui veult s'onneur garder
Ne doit ne prendre ne donner.

Droit dist, si en sommes certains,
Que le maintenir de putains
Vault pis de serpent et de vuivre
Ne d'omme qui tous jours est yvre.

Putain fait tant par ses deux mains
Et despent tout et soir et mains,
Tant comme a qui argent ly livre :
De quant que tient tost est delivre.

Qui croit putain et dé carré
Ne mourra ja sans povreté ;
Putain si est de tel maniere :
Tant lui est devant com derrere.

Ce que tu fais, fay saigement
Et si pren garde adés avant ;
Homs trop hardiz est effraiez
Quant de conseil n'est dottrinez.

Nulz homs pour grant possession
Ne sepuet vivre richement
S'il n'a sens et discrettion
Pour soy gouverner saigement.

Car par sens on puet largement
Despendre, donner et acquerre ;
Pour ce dit on communement :
« Tant vault homme, tant vault sa terre ».

Clers parlent de benifices,
Ribaus de faus et de niches,
Chevaliers d'armes, et villains
De jumens et de leur porlains.

En amor de riche homme,
En santé de viel homme,
Et en beau temps d'iver,
Nul ne s'i doit fier.

Tel a lez oils ors et vilainz
Qui lez eüst et beauz et sainz
Se tant de senz en li il eust
Qu'enprez mengier laver lez seust.

Vous qui avez le vent a gré
Et estez par bien de la court,
Gardez vous du pas du degré,
Que le descent n'en soit trop court.

O tu, entent a moy, diva :
Se tu pledez, tout y va.
La pes, la pez - y n'i a tel -
Sauve l'ame, corps et chatel.

Ne puis dormir se ne sui yvre,
Et se ne dorm, je ne puis vivre ;
Or escouvient, se je veul vivre,
Que je soie touz les jours yvre.

Qui plus despent qu'a lui n'apent,
Souvent avient que nen le pent ;
Or est donquezcilmal vendu
Qui pour sez despens est pendu

Se tout le sens de cest monde savoiez
Au temps present, et point d'argent n'avoiez,
Et tu fussez aussy boncomsaint Pol,
Se tu n'as riens, on te tendra pour fol.

Selon le tour du temps qui est,
Nul n'est proisié qui flateur n'est,
Et sy peust bien par tout aller
Quiplacebosoit demener.

Qui est flateur, il a le temps,
Et qui dit voir, il a fort temps ;
Mais encore vendra le temps
Queliflateurs avront mau temps.

Se tu ne mez reson en toy,
Elle c'y mectra maugré toy ;
C'elle c'y met, tu es honnis,
Se tu l'i més, tu es garis.

Ce n'estoit point de Dieu pour bien guerredonner
Et n'estoit point d'enfer pour amez tourmenter,
Si est pechié tant vil et tant fait a doubter
Que nul ne ledevraitne faire ne pencer.

Qui de folie s'entremet,
N'est pas merveille s'il i met
De son chastel aucune fois ;
Mieux li vaudroit tenir tout cois.

A famebienservir et a son gré respondre
Afiert plus demetailqu'a une cloche fondre.
De tant ressamble fame a pluie :
Moult desiree, tost ennuie.

Quant uns preudons povres devient,
A nulli de luy ne souvient ;
Et quant Fortune l'a haut mis,
Chascun veult estre sez amis.

Bon est boire de vin, qui par raison le prent :
Qui le prent par raison, a parler lui aprent,
Et cil qui tant en boit que le vin le souprent,
Il se gieste en la boue, et s'en moque la gent.

Qui povres est et mauvestus,
Il n'est nulle part bien venus ;
Et qui estricheet bien garnis,
Bien venus est de ses amis.

Onc geline n'ama chapon,
N'aussi putain n'ama preudon,
Si ce n'est pour le sien avoir ;
On s'en peut bien appercevoir.

De tant ressamble femme a pluye :
Desiree est, mais tost ennuye ;
Qui son cuer mect en folle femme,
Il pert avoir et corps et ame.

Quant ung compaings d'argent n'a point
Et la saveur du vin le point,
Je ne m'enesmerveille point
S'il mect en gaige son pourpoint.

De legier met tout en despense
Qui nuit et jour a sa mort pense ;
De legier toute rien despit
Qui pense qu'a mort n'ait respit.

La femme est de trop prés hastee
Qui de mentir n'est avisee ;
Il ne sot onc si bon temps estre
Qu'on ne perdist a putain paistre.

Beauz filz, ce dit Chaton, aprens,
Qu'il n'est avoir qui vaille sens :
On te puet toulir ton avoir,
Ce nepuet on pas lesavoir.

Sapience au commencement
Doit donner homme entendement
De Dieu servir et bien amer,
Mais li fol n'y veullent penser .

Je pris plus un petit avoir,
Dont on puet paix et Dieu avoir,
C'un tresor par yre acquesté,
Dont on ait enfer achaté.

Se Fortune t'a mis sur roye,
Par bons fais te dois alever ;
Si gart que point ne t'en desvoye :
Peine seroit du relever.

Merveille est que Dieu ne confont
Les lieux et ceulx qu'i contrefont
Qu'ilz aient en eulx vraie raison,
Et si n'y a que traïson.

Qui blandist homme par devant
Et darrier le va decevant,
Il point pis, a m'entencion,
Que la queue de scorpion.

Je lo a tout homme et ennorte
Que de bons fais prenne sa sorte,
Soustiengne droit et raison face ;
Par ce verra Dieu en la face.

Li homs qui a noble richesse
Maintiengne a point doulce largesse,
Amoderé contenement,
Et si se tiengne nettement.

Aime ton Dieu et son service,
Par ce pourras eschiver vice ;
Soyes garni d'umilité,
Pren compassion et pitié.

Quant ta jeunesce vois florir,
Pensequ'il te convient morir,
Laissier parens, biens, heritage ;
Avoir n'y pues autre avantage.

Pourtaconscience avoir delivre
Je te deffens de l'autrui vivre ;
Soyes a Patience offrans,
Vis de ton pain : tu seras frans.

Hours, lyon, chat, singe et chien,
Ces .v. bestes aprent on bien ;
Mais on ne puet par nul engien
Mauvaise femme aprenre bien.

Il est bien fol qui entreprent
Chose dont aprés se repent ;
Mieulx vault au mal non consentir
Qu'aprés le fait lui repentir.

On a amis par grant avoir,
Povres homs n'en puet nulz avoir ;
Qui le sien despent folement,
Il n'est prisiés de nulle gent.

Droit jugez doit estre loyaulx,
N'est pas droit juge qui est faulx ;
Loyal jugerecevroitmort
Se il jugeoit du droit le tort.

Ou monde n'a rien qui tant griefve
Quon ly humbles quant il s'eslieve,
Et si n'est plus cruel dommaige
Qu'en petit cueur mauvais courage.

Assez jeunés, assez veillés,
Et de mal faire vous gardés ;
Adés soiez en oraisons
A genoulx, en afflictions.

Et paiez quant que vous devez
Et donnez quant que vous avez.
Se Dieu n'aymez de tout vo cueur,
Trestous ses biens sont gettez fuer.

Celuy est fol qui a fol boute
Et si est fol quilefol escoute ;
Et qui a fol donne sa fille,
Bien la pert et si ra sa fille.

Ostés voz truffes et voz gatz,
Car tel est ores beaulx et gras
Qui jamais ne verra demain :
La mort ne dort point, pour certain.

Apren tousjours, tant que tu peulx,
Et point ne soyez envieux
Ne couvoiteux d'avoir d'aultruy :
Riche seras, je te l'affy.

Laide chose est, a faire a deux
Ce que on peult faire tout seulx ;
Car ce n'est pas toute evangille
Quant que l'en dit parmy la ville.

Bon fait tousjours qui peult gaigner,
Bon fait par raison espargner ;
Car tousjours est temps de despendre,
Qui en veult la droicte heure attendre.

Qui d'aultruy mesdire vouldra,
Regarde soy : il se taira ;
Car cil se doit bien sentir net
Qui de mesdire s'entremet.

Qui mesdit de femme est vilain,
Et saches pas de cuer ne l'aim ;
Car nous sommes tous nez de femme
Pour ce partons a leur diffame.

Je ne tien pas celui pour saige
Qui monstre a chascun son couraige ;
Car sil qui ton conseil savra
En sa prison il te tiendra.

Petit dom donné voulentiers
Si doit valoir deux dons entiers,
Et grant dom par trop attendu
N'est pas donné, ains est vendu.

Salemon sy dist que tant est
Le fol saige comme il se test ;
Et quant en parler se deslie,
Si fait congnoistre sa folie.

Qui contre raison veult ouvrer,
En la fin lui couvient trouver
Le guerredon de sa folie ;
Si est saige qui s'umilie.

Mauvais chatel si a tel teche
Que tous les jours dechiet et seche
Si qu'a nul bien faire ne vault
Pour la bonté qui en lui fault.

Qui d'autrui descouvrir se peine,
Bien souvent advient que la peine
Du mal qu'il quiert sur lui revient,
Si comme droit a droit revient.

Erraument, sans contremander,
Doit cil qui mesprent amander,
Car preudomme, quant il mesprent,
Tantost a l'amander se prent.

Qui le bien oit et nel retient,
Celui ressemble qui revient
Mourant de soif de la fontaine ;
Ainsi pert le maistre sa paine.

Bien treuve qui au bien se tient,
Car cil qui au mal se maintient,
Ou tost, ou tart, vueille ou ne vueille,
Couvient il que du mal se dueille.

Qui a bien venir veult entendre,
Selon son aise doit despendre ;
Saches qu'entre fol et avoir
Ne peut longue demeure avoir.

Amis de bouche vous fauldront
N'a nul besoing ne vous vauldront ;
A la mer espuisier entent
Cil qui a telz amis s'attent.

Autant vault argent sans amy
Comme fait avoir d'ennemy ;
Bien peut estre povre clamé
Qui deniers a, et n'est amé.

Voz grans deniers si vous fauldront
La ou voz amis vous vauldront,
Si devez plus querre et avoir
Bons amis que planté d'avoir.

Le sain qui malade devient
Scet bien qu'au malade couvient.
Musart est cil qui tant s'endebte
Que il ne peut paier sa debte.

Nulz ne peut oster, ne droit n'est,
De son sac fors ce qui y est ;
A grant paine et a grant grevance
Peut on laissier acoustumance.

Telz est moult petite personne
Qui moult de fois bon conseil donne.
Tu pues faire de ton amy
Par trop parler ton ennemy.

Promesse qui n'est tost rendue
Fait tenir gens en fafelue.
Ce siecle si n'est q'un trespas :
Telz est huy qui demain n'est pas.

Largesce fay pour tes amis,
S'en toy a Dieu point de sens mis ;
Non pourquant ne t'oublie mie,
Ne pour amy, ne pour amie.

Se Dieu te donne enfans avoir,
Se tu n'as pas assez avoir,
Fay leur apprendre tel mestier
Qui a vivre leur ait mestier.

Richesse va, richesse vient,
Le mestier a l'omme se tient ;
Temps est du scien habandonner,
Et lieu est qu'on le doit garder.

Telz fait son preu qui puis s'en deult ;
Pas n'y requeuvre quant il veult.
Saiges est et de bonne vie
Qui par exemple se chastie.

Qui le grain voit et prent la paille
Et ne veult que le grain lui vaille,
Par raison le mal le confont ;
Avuglez sont ceulx qui ce font.

Nous devons eschever la voye
Qui de Dieu veoir nous desvoye,
Et la voye devons tenir
Qui es cieulx nous fera venir.

Au preudomme ses biens foisonne,
Car plus en a quant plus en donne.
Tout aussi comme la fontaine
Qui s'espent et tousjours est plaine.

Qui se garde de plaidoyer,
Du jeu des dez et du tablier,
Et de l'ostel au tavernier,
Il aura du pain a mengier.

Ne puez plain pié passer le sueil
Que la mort ne te saille a l'ueil.
Garde que ne se puist clamer
De toy cil qui te doit amer.

A bon droit son service pert
Qui de son gré mauvais hom sert.
Quant femme est un pou embeüe,
Legierement est deceüe.

Qui aver est de beau parler,
En nul bon lieu ne doit aler. [...] 

Li homs est fol, ce m'est advis,
Quant il est hors de son paÿs,
De se vanter plus qu'il ne doibt ;
Mont grant honte souvent en voit.

A grant besoin veoir puet on
Qui est son amy et qui non ;
Tel fait semblant de bien amer
Qui a le cuer faulx et amer.

Quant bon compains n'a de l'argent
Et la fleur de bonsainvin sent,
C'est merveille, par saint Vincent,
Que le baulevre ne li fent.

Bon fait a son proffit entendre,
Car pou sont d'amys que pour prendre.
De prommesse vous servira Cil qui au besoing vous fauldra.

Le tavernier n'a d'oste cure
Qui ne puet paier sa droicture.
Qui riens n'a et scet bel parler Peut bien en plusieurs lieux aler.

Qui m'aime bien, a tart m'oublie,
Et qui du cuer ne m'aime mie,
Ja a mon besoing ne vendra
Ne de moy ne lui souvendra.

Bien est li avoirs emploiez
Qui pour les bons est desploiez ;
Un bon amy, a dire voir,
Vault mielx que plain un val d'avoir.

N'est pas merveille se l'en ment,
Mais qui par coustume s'i prent,
Bien se puet pour musart tenir,
Qu'a nul bon chief n'en puet venir.

Honneure ton pere et ta mere
Pour eschever la mort amere,
Si vivras longuement sur terre ;
Chacun doit longue vie aquerre.

Le villain souvent nourrist l'oë
Dont ja n'en mettra en sa moë ;
Et pour ce se doit on garder
Que on ne perde a trop garder.

Morir convient, c'est chose dure,
Souvent advient selon nature,
Nul ne revient de pourriture,
Et n'en souvient a creature.

Mieulx vault assez congnoistre soy
Qu'estre pape, empereur ou roy
Et toutes sciences sçavoir
Et tout l'avoir du monde avoir.

Trop cuider et peu sçavoir,
Trop soy priser et peu valoir,
Trop parler sanç dire voir,
Sont trois poins de ne riens valoir.

Bon fait sçavoir aucun mestier
Pour soy aider, s'il est mestier.
Ou quelque science honnorable
Contre Fortune variable.

Plourons tous de bon cuer parran
Devant Dieu, le quel nous a fait
Et qui pour nostre sauvement
A souffert mort et grief torment.

Bien doit tenir nette sa bouche
Cil qui le corps Jhesucrist touche ;
Bonne voulenté et bien faire
Nousfait l'amour de Dieu attraire.

Oïr messe ne destourbe homme,
Donner pour Dieu n'appovrist homme,
Prendre l'autrui n'enrichist homme,
Servir a Dieu fait regner l'homme.

En quelque honneur que homme habonde,
Il n'a que sa vie en ce monde ;
Quant il a vescu tout son temps,
Il n'a gaingné que ses despens.

Le pïeur morseau de la beste
Se treuve au plus prés de la teste :
C'est la langue, dont tout mal vient,
Qui fort subgecte ne la tient.

L'omme qui a grant bien pretend
Doit par raison faire content
Ung chascun, selon son affaire,
Par bien parler ou par soy taire.

Pour bien parler ne pour sçavoir
Nul n'est prisié s'il n'a avoir ;
L'avoir monte l'homme a honneur
Et le trebuche en deshonneur.

Doulce parolle est en saison
En tous temps de division ;
Car parler amyablement
Peult chascun couvenablement,

Ou monde n'a tresor si grant
Qu'est honneur ; qui le va querant
Ne peut faillir, je vous affye,
D'avoir la pardurable vie.

Nulle trahison n'est si grant
Que celle faicte par samblant.
Fol est qui ne congnoist en luy
Ce qu'il veult noter en autruy.

Taire te dois quant aucun parlera,
La parolle d'autrui t'enseignera
A congnoistre leurs meurs et leurs couraiges,
Leurs voulentés sçavras par leurs langaiges.

Attrempe toy quant tu seras a table,
Ne parles trop, soit verité ou fable ;
Car pour jangleur seroies renommé,
Puis que courtois tu veulz estre nommé.

Attrempe toy en faisant ta despense ;
Quant elle croist,siconsidere et pense
Qu'en bref temps est ta chose despendue
Qui longuement a esté actendue.

Ne te meslez de raconter parolles
Qu'on ne die que les contreuves folles,
Car le taire ne peult a nulluy nuyre,
Mais trop parler peult bien homme destruire.

Tout nud fuz nez de ta propre nature,
Riens n'apportas : tout gist en adventure.
Soyes preudhons de bonne conscience ;
Ta pouvreté dois prendre en pacience.

Jamais nul jour, tant que le temps te dure,
Ne te fauldront les proffis de nature ;
De ta fortune tu dois estre contens
Et prendre en gré sans murmure ou contemps.

Celui qui son sens veult garder
Ne doit croire a tout parler ;
Qui croire vouldra tout rapport,
A nul ne peult avoir accort.

Se foltues, etquemal te gouvernes,
Suivans bourdeaux, jeuzde dezet tavernes,
S'il te meschiet, ne dy pas, comme bugle,
Que Fortune, qui bien voit, soit aveugle.

Tes garnisons dois faire de saison
Et tes choses despendre par raison,
Sans abuser ; ceulx sont folz qui se hastent :
Deffault en ont aprés, quant ilz les gastent.

Veiller est bon, oyseuse est chose nice ;
En long repoz se nourrit divers vice :
Luxure y maint, gloutonnie et yvresse
Et accide, qu'on appelle paresse.

Se Fortune vous est propice,
Ne servez point tant a nul vice ;
Fuiez les, soiés vertueux
Et querez honneur en tous lieux.

Qui son argent preste a usure
Et maintient vie de luxure
Et joue aux dez et au godet,
Il est tantost du sien tout net.

Quine paye ce qu'il accroit,
Selon raison et selon droit
Ne doit trouver nulquiluy preste ;
A ceste sentence t'areste.

Quant en honneur tu monteras
Et fortune propice auras,
Prens pour ta guide humilité,
Car telz montent en hault degré.

Setutrebuches en pouvreté
Ou en aucune adversité,
Monstre toy homme de science
Et prens avec toy pacience.

Ne veuilles nulluy despriser
Pour toy vouloir gloriffier :
Tu en pourrois acquerre blasme,
Plustost que bon renom et fame

Soyes doulz, humble et debonnaire
Et ne fais a nulluy contraire,
Soyes juste, en faiz et en diz :
Par ce obtiendras paradis.

Qui sans donner a fol prommet,
De neant en joye le mect ;
Car prommettre etneriens tenir
Fait le fol joyeux maintenir.

En pou de temps est oublyé
Qui perdu est ou devié ;
Ainsi se portent, ce m'est vis,
Les mors quant au regard des vifz.

Nul homme n'a si dur couraige
Que faim n'amollist en peu d'age.
Ung chascun prenne en sa memoire
Que maint mal advient par trop boire.

En gens coys tricherie habunde :
L'eaue coye est la plus parfonde ;
Ne vous fiez en grans taisans,
Car moult en y a de nuysans.

A femme servir et respondre
Plus grans sens a qu'a cloches fondre ;
Trop est femme de prés hastee
Quant de mentir est esgaree.

N'aies pas si foible couraige,
Se d'aucunes riens as dommaige,
Que d'avoir mieulx n'aye esperance
Envers Dieu qui les siens advance.

Le bon vin et bonne viande
Le soulas de la char demande ;
Car vous sçavez qu'en ventre vuit
N'a grant soulas ne grant deduit.

Nulz homs ne doit hanter taverne
Se sa bourse ne le gouverne.
Qui veult ung bon ami trouver,
Il le fault avant esprouver.

Se vous trouvez leale amye,
Reffuser ne la devez mye ;
Mais quant telle la trouverez,
Le soubtil des soubtilz serez.

Le cuer qui ayme par amour,
N'a pas de legier fait son tour.
Celui est fol qui clost sa porte
A celui qui present luy porte.

Faiz du bien tant que tu pourras,
Car tu ne sçais quant tu morras ;
La mort n'espargne roy ne pape :
Chascun est subgect a sa trappe.

Homme qui est pouvre tenu
Est par coustume mal venu.
Cil qui despent oultre raison,
Tost trouve vuide sa maison.

En peril maintes fois se voit
Qui de legier sa femme croit ;
Son service pert et sa peine
Qui du mauvais servir se peine.

Mauvais est qui ne reguerdonne
Ou dessert le bien qu'on luy donne ;
Ingratitude est ung grief vice,
Car a nul bien il n'est propice.

Celui qui sur autruy murmure
Et qui de bien dire n'a cure,
On lui devroit la langue traire ;
Mal fait dire ce qu'on doit taire.

Beau filz, de pouvreté te garde,
Et souvent a ta fin regarde ;
Mieulx vault en ce monde terrestre
Jeune morir, que viel pouvre estre.

Ceulx qui en povreté vivront,
Leurs freres mesmes lesharront;
L'omme qui est et pouvre et nud
De tout le monde est confondu.

Trop mieulx vault bonne renommee
Que d'or avoir grant assemblee.
Nul ne doit son oreille tendre
Pour le meffait d'autruy entendre.

Se la parolle est de valeur,
Ne te chaille moult de l'acteur ;
La parolle de luy prouffite,
Non pas pour celluy qui l'a dicte.

Trop despendre et peu avoir,
Trop se venter et peu savoir,
Et trop parler sans direvoir
Sont trois signes de rien valoir.

De legier quancques est despis
Et pense qu'a mort n'a respis ;
La mort viendra, quoy qu'il demeure,
Mais nul homs ne peut savoir l'eure.

N'aiez de l'aultruy couvoitise,
Car elle est de telle guise
Que qui plus aetplus couvoicte :
Couvoicteux a tousjours souffrete.

Voulentiers et raison sera
D'aymer celluy qui t'aymera ;
Car amor a honte se part
Quant elle vient tout d'une part.

Conseille a droit et voulentiers
Les pouvres quant avront mestiers ;
Car cil qui Dieu donne savoir
Pitié des pouvres doit avoir.

Amour de guerre pas ne vient,
Ne paix de plait ; pour ce convient,
Qui veult paix et amour acquerre,
Que se gart de plait et de guerre.

Oncques maistres ne me pleust
N'oncques nulz homs, tant de sens eust,
S'il a grans gens a mestriser,
Que bien tout ne luy est mestier.

Onc d'omme trop vindicatif
Ne a vengence trophastif 
Nefustbonne chançon chantee :
Vengence est a Dieu reservee.

Estre a soy et avoir chevance
Et non vouloiraaultruy grevance,
Qu'il y suffist la sienne chose,
Fol est qui plus demander ose.

Ne quiers autrui sermon ne cresme,
Sers bien ton Dieu, ame ton presme,
Et te gart que jour de ta vie
Ta voulenté ne te mestrie.

Garde la loy a ton pouoir
Et si la renseigne a ton hoir
Et luy apren a maintenir
Le bien dont es cieulx peut venir.

Tu dois ton amy assaier
Ainz qu'en aies trop grand mestier ;
Car de t'aymer flateurs se feignent
Qui a tonbousoignplus tost faillent.

Fay de bien tantcomtu vivras,
Car tu ne sçais quant tumourras.
Mauvais est qui ne guesredonne
Ne depart ce que on luy donne.

Loialté dort et Raison est mort
Et Verité ront le coul a celluy qui la port ;
Pour ceguiereet a paine montent en paradis
Si les en enfer trebouche leur vicis

J'endure et endurer me fault,
Mal endurant ne peut durer,
Au bon endurant rien ne fault,
Qui vuilt vivre, il fautendurer.

Trop a la conscience dure
Qui met son alme en ardure
Et qui de cestmondpour l'ordure
Pert paradis qui tousjours dure.

Je vousenvoile papegaut :
De bien aymer il ne m'en chault,
Quar l'en voit bien apertement
Le cuer que ayme loialment.

Nulle chose ne greve tant
Que faulce amour en bel semblant ;
Haro, helas ! queence monde
Tant de tielles choses habonde !

En bien tusoies te gardant
Avant que tu ne sois poisant ;
Car bieneüré est celluy
Qui tousjours fait ainsi

Amour de femme etrisdu chien
N'est pasperdupour dire« tien »;
Amour de femme et vent de cul
Et feu d'estoupes est tout un.

Tres chosses dois en pez garder :
Ton lit, ta table et le mostier,
Quar qui en ceux leus tence ou noisse,
Dieu ne l'aime, ne il n'est aise.

L'en doit en son lit reposeir,
Eta table l'unetl'autre honorer,
Au moutier estre en oraison
Vers Dieu et en devocion.

Pour poy de chosseneprens plait,
Et ausi si tu n'as bon droit ;
Raison est que son droit li faille
Qui meit dener por querre maille.

Quant pleder ozes ta raison,
Pran raison si l'an la te done ;
Mieulx vaut leserunpoy de son droit
Que perdre plus parbouger plait.

Ne croy pas rubaut pour jurer
Ne jamés famme pour plorer,
Quar rubaut toz jourz jurer veut,
Et famme plore quant el veut.

Nul ne doitleveus chemin lesser,
En bois ne aillors, pour santier ;
Quar pour lesser le veuz chemin
Maint pert le sien et prant sa fin.

Chiés jeune famme et veuzprodome 
Ne pren ostel ne ne t'achome,
Quar sovent sont tieus ostelers
Larrons, mutrers, ribaus, houliers.

Quant en un ostel entreras,
Salue les gens que troveras,
Et au departir pran congié
Et ton ostesicomande a Dé.

Oy et voy et parle poy,
Et se tuparles, saices quoy ;
Ly parole est moult bien eslite,
S'el ne vault mielx teute que dite.

Nulz ne doit dire de nulluy
Qu'il ne voet c'on die de luy.
Qui d'aultruy mesdire vaulra,
Regarde soy : il se taira.

Cilz qui tard juge et tost entent
Par raison fait boin jugement ;
Car boins et bien seur est le juge
Qui bien entend ains que il juge.

Grant science est d'acquerre amis
Et de les garder, ce m'est vis ;
Et mielx vault uns amis en voie
Que ne font denier en coroie.

Des biens que Dieus t'avra presté
Pour luy en donne en carité ;
Boin fait donner, ce poes savoir,
Petit don pour plus grant avoir.

Ly maistres pert se paine toute
Se li disciples qui l'escoute
Ne met paine du retenir
Si qu'ill'en puist bien souvenir.

Li saiges homs sa langue garde :
Ce ne savrait mie soz faire ;
Etsaiges est cilz qui se paine
Ad ce que se langue refraigne.

Il vault trop mielx que on se taise
Que dire parole malvaise ;
Et cilx qui volontiers l'escoute
N'est point prudons, ne Dieu ne doute.

Souffissance fait riqueté
Et convoitise povreté ;
Soit rois, ou n'ait vaillant deux mices,
Qui plus convoite, mains est rices.

Saiciez que nuls homs n'est gentieus
S'il n'est a bien faire ententieus ;
Nulz n'est vilains fors par ses vices
Dont il est outrageux ou nyces.

Tel cuide vivre longuement
Que Mort surprent soudainnement ;
Pour ce se doit tout homs lasser
De tout bienfait et bien user.

De ce mail ci ou de plus grant
Soit cilz ferus ou front devant
Qui tant donra a son enfant
Que puis aprés voise querant.
